cyanic-selkie/wikianc huggingface dataset:
Luftstreitkräfte
Organisatsioon ja asutamine
Esimese sõjalennuki soetas Saksamaa 1910. aastal. 1. oktoobril 1913 moodustati viis lennupataljoni. Need Saksa keisririigi lennuväed (Die Fliegertruppen des Deutschen Kaiserreiches) liideti 8. oktoobril 1916 õhulaevade üksuste, õhutõrje ja õhukaitsega, et moodustada Luftstreitkräfte.
Mikkel Bødker
2008. aastal valis Phoenix Coyotes ta NHL-i draft'is kaheksanda valikuna. Coyotesi meeskonnas debüteeris ta NHL-is hooajal 2008–09. Esimese värava lõi ta NHL-is 12. oktoobril 2008 mängus Anaheim Ducksi vastu. Debüüthooajal lõi Bødker liigas 11 väravat ja andis 17 väravasöötu.
Luftstreitkräfte
Juhtimine
Luftstreitkräfte moodustamisel määras Saksa armee esimene peakortermeister Erich Ludendorff selle juhiks kindralleitnant Ernst von Hoeppneri. Von Hoeppner oli õhujõudude juht kuni nende laiali saatmiseni pärast sõja lõppu, 16. jaanuaril 1919.
Mikkel Bødker
Coyotesis mängis Bødker kokku kaheksal hooajal. Individuaalselt oli tema edukaim hooaeg 2013–14, mil ta lõi NHL-is 19 väravat ja andis 32 väravasöötu. Hooaja 2012–13 esimeses pooles toimunud NHL-i tööseisaku ajal mängis Bødker Soome kõrgliigaklubis Lukko.
Luftstreitkräfte
Piloodid
358 Saksa pilooti saavutasid vähemalt 5 võitu vastase õhusõidukite üle, mistõttu saab neid pidada lennuässadeks. 76 lendurit autasustati Preisimaa kõrgeima sõjaväelise autasu, Pour le Mérite ordeniga. Luftstreitkräfte ja kogu sõja edukaim piloot oli Manfred von Richthofen 80 kinnitatud võiduga, talle järgnesid Ernst Udet (62 võitu), Erich Loewenhardt (54 võitu), Josef Jacobs ja Werner Voss (mõlemal 48).
Mikkel Bødker
2016. aasta veebruaris siirdus Bødker Colorado Avalanche'i, kus mängis vaid hooaja lõpuni. Seejärel mängis ta kaks hooaega San Jose Sharksi (2016–2018) ja kaks hooaega Ottawa Senatorsi (2018–2020) ridades.
Luftstreitkräfte
Laialisaatmine
Versailles’ rahulepinguga keelati Saksamaal igasuguste õhujõudude, sh sõjalennukite omamine, seega saadeti Luftstreitkräfte laiali ning lennukid kas anti Antandile üle või hävitati. 1919. aasta juunis enne lepingu allkirjastamist jõudis osa Saksa õhujõududest siiski osaleda Landesveeri sõjas osana Rauddiviisist.
Mikkel Bødker
2020. aasta mais sõlmis ta kaheaastase lepingu Šveitsi kõrgliigaklubiga HC Lugano. 2022. aasta juunis sõlmis ta üheaastase lepingu HV71-ga.
Taani jäähokikoondise koosseisus osales Bødker 2022. aasta taliolümpiamängudel. jäähoki Maailmameistrivõistlustel osales ta Taani koondise koosseisus esmakordselt 2009. aastal.
Stem (ansambel)
Stem oli Eesti ansambel.
Ansambel asutati 2005.
Välislingid
https://www.last.fm/music/Stem/+wiki
Displays
"Displays" on Raimo Kangro aastatel 1991–2000 kirjutatud muusikat sisaldav 2004. aastal ilmunud kahest CD-st koosnev album. Selle tootis Eesti Muusika Infokeskus. Esitavad erinevad ansamblikoosseisud ja orkestrid.
Kindapäka mägi
pisi|Kindapäka mägi, 2015 mai Kindapäka mägi on liivakivipaljand ehk pae Ahja jõel, Saesaare paisjärve ääres. Kivipalu mägi paikneb Ahja jõe ürgoru maastikukaitsealal jõe vasakkaldal, umbes 2 km Saesaare hüdroelektrijaama paisust ülesvoolu.
Kindapäka mäe paljand asub jõelookes ja langeb järsu seinana vette. Paljand on umbes 30 m pikk ja lõigul kuni 6 m kõrge. Paljandi moodustavad Burtnieki lademe Härma kihistiku põimkihilised liivakivid. Kindapäka mäe lähedal jõe vasakkaldal umbes 300 meetrit ülesvoolu asub Kivipalu mägi. Kindapäka mäe ja Kivipalu mäe vahelt kulgeb üle Ahja jõe kõrgepingeliin. Kindapäka mäe rusukalle on jäänud Saesaare paisjärve rajamise järel vee alla.
Northumbria
Northumbria (ajalooliselt vanainglise Norþhymbra rīce, uusinglise Kingdom of Northumbria) oli keskaegne anglite kuningriik seal, kus nüüd on Põhja-Inglismaa ja Kagu-Šotimaa, saades seejärel krahvkonnaks ühendatud Inglismaa kuningriigis. Nimi kajastab ligikaudu kuningriigi territooriumi lõunapiiri, Humberi estuaari.
Northumbria moodustati Æthelfrithi poolt Kesk-Suurbritannias anglosaksi aegadel. 7. sajandi alguses ühendati kaks kuningriiki, Bernicia ja Deira. (Henry Huntingdonist 12. sajandi kirjutistes defineeriti kuningriik kui ühte anglosakside Seitsmest kuningriigist.) Oma suurimas ulatuses laius kuningriik vähemalt Humberi jõest lõunas Mersey jõeni ja Forthi laheni (laias laastus Sheffieldist Runcorni kaudu Edinburghini) – ja on mõningaid tõendeid, et see võis olla palju suurem (vaata kaarti).
Hilisem (ja väiksem) krahvkond kujunes, kui Northumbria lõunaosa (endine Deira) kaotati Danelaw'le. Põhjaosa (endine Bernicia) säilitas alguses oma staatuse kuningriigina, kuid kui see sai Taani kuningriigi alamaks, pidi ta kärpima oma õigused krahvkonna tasemele, ja säilitas selle staatuse, kui Inglismaa taasühendati Wessexi juhitud Danelaw' tagasivallutamisega. Krahvkonda piiras lõunas Teesi jõgi ja põhjas Tweedi jõgi (laias laastus sama kui tänapäeva Kirde-Inglismaa).
Enamuse selle maa üle Inglismaa ja Šotimaa "vaidlesid", kuid Northumbria krahvkond tunnistati lõpuks Inglise-Šoti Yorki lepinguga aastal 1237 Inglismaa osaks. Põhjapiiril defineeriti Berwick-upon-Tweed, mis on Tweedist põhja pool, kuid käis mitu korda käest kätte, dokumendiga "Wales and Berwick Act 1746" Inglismaa võimualuseks. Maa, mis kunagi oli Northumbria osa, on nüüd halduspiiridega jagatud:
Northumbriat kasutatakse ka mõne piirkondliku institutsiooni nimes: eriti politsei (Northumbria Police, mis katab Northumberlandi ja Tyne and Weari) ja ülikool (Northumbria ülikool) Newcastle'is. Kohalik keskkonnaameti büroo, mis asub Newcastle'i äripargis, kasutab ka mõistet Northumbria oma embleemi kirjeldamisel. Muidu ei kasutata mõistet just iga päev, ja see ei ole UK ja EU piirkonna Kirde-Inglismaa ametlik nimi.
Kuningriik (654–954)
Northumbria koosnes esialgu kahe sõltumatu kuningriigi, Bernicia ja Deira ühendusest. Bernicia hõlmas maad põhja pool Teesi, samas Deira vastas laias laastus tänapäeva Yorkshire'ile. Bernicia ja Deira ühendati esiteks Bernicia kuninga Aethelfrithi poolt, kes vallutas Deira umbes aastal 604. Ta võideti ja tapeti umbes aastal 616 lahingus Idle jõel East Anglia Rædwaldi poolt, kes tegi kuningaks endise Deira kuninga Ælla poja Edwini.
Edwin, kes võttis aastal 627 vastu kristluse, muutus varsti kõige võimsamaks kuningaks Inglismaal: teda tunnistati kui bretwaldat ning ta vallutas Mani saare ja Gwyneddi Põhja-Walesis. Ta võideti siiski Gwyneddi maapaos kuninga Cadwallon ap Cadfani ja Mercia kuninga Penda liidu poolt Hatfield Chase'i lahingus aastal 633.
Kuningas Oswald
frameless|260px
Pärast Edwini surma jagati Northumbria Bernicia, kus võimu võttis Aethelfrithi poeg Eanfrith, ja Deira, kus kuningaks sai Edwini nõbu Osric, vahel. Cumbria kippus jääma piiririigiks brittidega. Mõlemad need valitsejad tapeti järgmisel aastal, kui Cadwallon jätkas oma hävitavat sissetungi Northumbriasse. Pärast Eanfrithi mõrva võitis ja tappis tema vend Oswald aastal 634 Dál Riata Domnall Brecci sõdurite toel Cadwalloni Heavenfieldi lahingus.
Oswald laiendas oma kuningriiki märkimisväärselt. Ta liidendas Gododdini maad põhja pool kuni Forthi laheni ja laienes järk-järgult ka lääne suunas, tungides järelejäänud kumbriakeelsetesse Rhegedi ja Strathclyde'i kuningriikidesse. Seega sai Northumbria mitte ainult tänapäevase Inglismaa osaks kaugel põhjas, vaid hõlmas ka enamuse, mis nüüd on Kagu-Šotimaa. Kuningas Oswald taaselustas kuningriigis kristluse, nimetades iiri munga, Püha Aidani Šoti saarelt Ionalt oma rahvast pöörama. See viis Keldi kristluse praktika sisseviimiseni. Lindisfarne'is rajati klooster.
Sõda Merciaga siiski jätkus. Aastal 642 tapeti Oswald Maserfieldi lahingus Mercia Penda poolt. 655. aastal korraldas Penda ulatusliku sissetungi Northumbriasse (teda aitas Deira alamkuningas Œthelwald), kuid sai Winwaedi lahingus hävitava kaotuse Oswaldi järglase Oswiu palju nõrgema väe käest. See lahing oli suur pöördepunkt Northumbria edus: Penda suri lahingus ja Oswiu saavutas ülemvõimu Mercia suhtes, tehes endast kõige võimsama kuninga Inglismaal.
Usuline liit ja lõpuks toimuv langus
pisi|Eirik Verekirvese münt [[Briti Muuseumis. Lugeda saab ERIC REX ("kuningas Eirik")]]
Aastal 664 peeti Whitby kirikukogu, et arutada lahkarvamusi lihavõttepühade pidustuste aja osas. Palju vaidlusi tekkis Northumbria keldi kiriku praktika ja rooma kiriku uskumuste vahel. Lõpuks veendi Northumbriat võtma omaks Rooma praktika ja keldi piiskop Colmán Lindisfarne'ist läks Iona saarele tagasi.
Northumbria kaotas kontrolli Mercia üle 650. aastate lõpul pärast Penda poja Wulfhere edukat mässu, kuid see säilitas oma domineeriva seisundi, kuni see sai hävitava kaotuse piktide käest Dun Nechtaini lahingus aastal 685; Northumbria kuningas Ecgfrith (Oswiu poeg) tapeti ja riigi võim põhjas nõrgenes tõsiselt. Ecgfrithi poolvenna ja järglase Aldfrithi rahumeelne valitsemine vähendas mõnevõrra tehtud kahju, kuid sestpeale hakkas Northumbria võim kahanema ja Aldfrithi surmale aastal 704 järgnes krooniline ebastabiilsus.
Aastal 867 sai Northumbriast Danelaw' põhja-kuningriik, pärast selle vallutamist vendade Halfdan Ragnarssoni ja Ivar Konditu poolt, kes panid nukukuningaks inglase Ecgberhti. Vaatamata kuningriigi rüüstamisele tõi viikingite valitsemine Northumbriasse tulusa kaubanduse, eriti nende pealinna Yorki. Kuningriik käis inglise, norra ja norra-gaeli kuningate vahel käest kätte, kuni see neelati lõpuks kuningas Eadredi poolt pärast viimase sõltumatu Northumbria monarhi Eirik Verekirvese surma aastal 954.
Krahvkonnad Northumbrias (954–1217)
Pärast seda, kui inglased taasomandasid endise kuningriigi territooriumi, vähendasid šotlaste sissetungid Northumbria krahvkonnaks, mis ulatus Humberist Tweedini. Northumbria üle vaidlesid tärkavad Inglismaa ja Šotimaa kuningriigid. Tweedist põhjas olevad alad loovutati aastal 1018 Carhami lahingu tulemusena lõpuks Šotimaale. Yorkshire'i ja Northumberlandi on esmamainitud eraldi Anglosaksi kroonikas 1065. aastal.
Normanni sissetung ja krahvkonna jagunemine
William Vallutaja sai Inglismaa kuningaks 1066. aastal. Ta mõistis, et vajab kontrolli Northumbria üle (mis oli jäänud Inglismaa kuningatest praktiliselt sõltumatuks), et kaitsta oma kuningriiki šotlaste sissetungi eest. 1067. aastal nimetas William krahviks Copsi (ka Copsig). Siiski mõrvati Copsi vaid viis nädalat pärast krahviks saamist Osulfi poolt.
Northumbria kauge iseseisvuse kinnitamiseks ja Inglismaa korraliku kaitse kindlustamiseks šotlaste eest saavutas William nii Durhami piiskopi kui ka krahvi truuduse ning kinnitas nende võimu ja eesõigused. Siiski järgnesid normannidevastased mässud. William püüdis seetõttu Northumbria krahvi ametisse seada normanni aadlikku Robert de Comines'it, kuid enne, kui Comines sai ametisse asuda, mõrvati tema ja ta 700 meest Durhami linnas. Kättemaksuks viis Vallutaja oma armee verisele retkele Northumbriasse, mis sai tuntuks kui Põhja rüüstamine. Anglosaksi Durhami piiskop Æthelwine püüdis retke ajal koos Northumbria aaretega Northumbriast põgeneda. Piiskop püüti kinni, vangistati ja suri hiljem vangistuses; tema amet jäi vabaks.
Feignies
Feignies on vald Põhja-Prantsusmaal Nordi departemangus Aulnoye-Aymeries' kantonis.
Northumbria
Normanni sissetung ja krahvkonna jagunemine
Mässud jätkusid ja Williami poeg William Rufus otsustas Northumbria jaotada. William de Saint-Calais tehti Durhami piiskopiks ja talle anti ka krahvivõim piirkonnas Tyne'i ja Derwenti jõgedest lõunas, sellest sai Durhami pfaltskrahvkond.
Ülejäänust jõgedest põhjas sai Northumberland, kus Durhami piiskoppide poliitiline võim piirdus vaid mõne piirkonnaga ja krahvid jätkasid valitsemist Inglise trooni alamatena. Newcastle'i linn asutati normannide poolt aastal 1080 piirkonna kontrollimiseks, hoidmaks strateegiliselt tähtsat ületuskohta Tyne'i jõel.
Järgnev ajalugu
Northumbria piirkond jätkas rahutut ajalugu ja mässamist valitsuse vastu, nagu näha Põhja ülestõusus Tudorite ajal. Peamiseks põhjuseks oli katoliikluse tugevus piirkonnas pärast reformatsiooni. Maapiirkond, hõredalt asustatud ja jagab piiri sageli vaenuliku Šotimaaga, nii sai piirkonnast metsik koht, kus piiriröövlid ründasid üle piiri ja lindpriid pagesid õiguse eest. Siiski, pärast Šotimaa ja Inglismaa kroonide ühendamist kuningas James VI ja I ajal saabus suuresti rahu. Pärast restauratsiooni toetasid paljud Northumbria piirkonna asukad jakobiite.
Lipp
Kuningriigi lipp oli "kuldne ja purpurne" (või punane), esmalt nähtud 8. sajandil, kui see rippus üle kuningas Oswaldi pühamu. Seda tõlgendati hiljem püsttriipudena. Moodsat versiooni (katkenud püsttriipudega) võib näha Northumberlandi krahvkonna nõukogu vapil ja lipul.
Kultuur
vasakul|pisi|Lehekülg [[Lindisfarne'i evangeeliumist, u 700]]
Northumbria oma "kuldajal" oli kõige tähtsam religioosse õppe ja kunstide keskus Briti saartel. Esialgu jutlustasid kuningriigis iiri mungad Keldi kirikust, baseerudes Iona saarell tänapäeva Šotimaal, mis viis õitsele kloostrielu. Lindisfarne idarannikul asutati Ionast Püha Aidani poolt umbes aastal 635, ja pidi jääma peamiseks Northumbria kloostrikeskuseks, kujundades tegelasi, nagu Wilfrid ja Püha Cuthbert. Aadlimees Benedict Biscop külastas Roomat ja juhtis kloostrit Canterburys Kentis ning tema Monkwearmouthi-Jarrow' kaksikklooster lisas otsese Rooma mõju Northumbria kultuurile ja kujundas tegelasi, nagu Ceolfrid ja Beda. Northumbria mängis tähtsat rolli Saarte kunsti kujunemisel, unikaalne stiil, mis koosnes anglosaksi, keldi, pikti, bütsantsi ja teistest elementidest, andes teoseid, nagu Lindisfarne'i evangeelium, Püha Cuthberti evangeelium, Ruthwelli rist ja Bewcastle'i rist ning hiljem Kellsi raamat, mis loodi arvatavasti Iona saarel. Pärast Whitby kirikukogu aastal 664 asendasid Rooma kiriku toimingud ametlikult keldi omad, kuid jätkus keldi stiili mõju, mille kõige kuulsam näide on Lindisfarne'i evangeelium. Beda Venerabilis (673–735) kirjutas oma Historia ecclesiastica gentis Anglorum (Inglise rahva kirikuelu ajalugu, lõpetatud aastal 731) Monkwearmouthi-Jarrow' ja enamus sellest keskendub kuningriigile. Laastav viikingiretk Lindisfarne'i aastal 793 tähistas viikingirünnakute sajandi algust, mis hoidis tõsiselt vaos kogu anglosaksi kultuuri, ja kuulutas lõppu Northumbria seisundile mõjukeskusena, kuigi aastaid pärast seda tehti ikka veel kindlaid töid, nagu Easby rist.
Northumbrial on oma ruuduline või tartaan, mis sarnaneb paljude iidsete tartaanidega (eriti Põhja-Euroopast, nagu see, mis leitud Falkirki lähistelt ja need, mis avastatud Jüütimaalt), mis dateeritakse rooma aega (ja isegi varasemaks). Moodne Northumbria tartaan on peaaegu muutumatult jäme must-valge ruuduline, kuid ajalooliselt olid heledad ruudud töötlemata villa kollaka tooniga ja tumedad ruudud erinevates varjundites tumehallid, sinised, rohelised või pruunid.
pisi|Northumbria ruuduline on üks varasemaid [[tartaanistiile Põhja-Euroopas]]
Keel
Inglise standardkeele kõrval on Northumbrias rida lähedalt seotud, kuid eristatavaid murdeid, mis põlvnevad varajastest germaani keeltest: anglite keelest, millest on saadud 80% sõnavarast, ja viikingite keelest koos mõningate keldi ja ladina laensõnadega. Šoti keel hakkas eralduma varasest Northumbria keskinglise keelest, mida kutsuti Ynglis alles 16. sajandi alguses (kuni 15. sajandi lõpuni viitas nimi Scottis (moodne kuju: Scots) gaeli keelele). Uusšoti murrete ja Northumbria murrete vahel on palju sarnasusi.
Andres Root
Andres Root (3. juuli 1956 Tallinn – 23. juuni 2016) oli eesti majandusteadlane ja analüütik.
Elulugu
Lõpetas 1974 Tallinna 21. Keskkooli ja 1978 Tallinna Polütehnilise Instituudi raamatupidamise erialal; majanduskandidaat (1983, Eesti NSV TA Majanduse Instituudi), väitekiri "Экономическая эффективность производства и её матричное моделирование (на примере легкой промышленности Эстонской ССР)". Oli 1978–1992 TTÜ-s aspirant, vanemteadur, dotsendi kohusetäitja, laborijuhataja ja prodekaan. Aastast 1992 AS KPMG Estonia (1992–2001 juhatuse esimees). Vannutatud audiitor (1992). 1990–1999 audiitortegevuse nõukogu esimees/aseesimees. Aastast 2002 oli audiitorite kutsekomisjoni liige (2002–2005 esimees). Eesti NSV riiklik teaduspreemia 1987 (kollektiivis). Eesti auditeerimiseeskirja koostamise koordinaatoreid ja põhiautoreid. Kirjutanud rohkesti majandusarvestust ja auditeerimist populariseerivaid artikleid.
Teadustöö
Uurimisvaldkond: majandustegevuse kompleksanalüüs.
Aaron Cresswell
Ta alustas klubikarjääri Tranmere Roversis. Klubi põhimeeskonnas debüteeris ta Inglismaa tugevuselt neljandas liigas hooajal 2008–09. 2011. aasta suvel liitus ta Inglismaa esiliiga klubiga Ipswich Town. Kohe esimesel hooajal 2011–12 valiti ta Ipswich Towni hooaja parimaks mängijaks. Hooajal 2013–14 valiti ta esiliiga sümboolsesse koosseisu.
Pittem
Pittem on hollandikeelne vald Belgias Flandria piirkonnas Lääne-Flandria provintsis Tielti haldusringkonnas.
Asulad
Pittem jaguneb kaheks osavallaks:
Aaron Cresswell
Debüüdi Inglismaa jalgpallikoondises tegi Cresswell 15. novembril 2016 mängus Hispaania vastu.
Vaba mõtte klubi
"Vaba mõtte klubi" (ekslikult, vastuolus õigekirjutusreeglitega ka "Vaba Mõtte Klubi") oli Tallinna Televisiooni jutusaade, mis keskendus päevakajaliste poliitilistele teemadele.
Saadet oli eetris 110 osa. Esimene saade oli eetris 14. jaanuaril 2011, viimane 20. detsembril 2016. Saate produtsent ja autoriõiguste omaja oli Toomas Lepp.
Saatekülalised olid näiteks Mart Helme, Martin Helme, Anti Poolamets, Urmas Roosimägi, Leo Kunnas, Peeter Ernits; hiljem Kristiina Ojuland, Henn Põlluaas, Rein Veidemann, Hardo Aasmäe, Ignar Fjuk, Jakko Väli jt. Saadet juhtis Peeter Ernits. Saade oli eetris kuni detsembrini 2016, hiljem saate pealkirja muudeti ja see oli "Otse kümnesse". Siis läks saate sisuline juhtimine Keskerakonna kätte.
Kō Arima
Kō Arima (jaapani keeles 有馬 洪 Arima Kō; sündinud 22. augustil 1917) on Jaapani endine jalgpallur, poolkaitsja.
Kommunist (täpsustus)
Kommunist võib tähendada erinevaid asju:
Kō Arima
Koondisekarjäär
Jaapani jalgpallikoondises mängis ta 1951. aastal 3 mängu.
Liidunõukogu
Liidunõukogu (saksa Bundesrat) on Saksamaa parlamendi ülemkoda, mis esindab riiklikul tasandil Saksamaa 16 liidumaa huve. Liidunõukogu koguneb Berliinis Leipzigi väljaku juures endises Preisi maapäeva ülemkoja (Herrenhaus) majas.
Liidunõukogu jagab seadusandlikku võimu Liidupäevaga. Seadused, mis mõjutavad liidumaade võimu ja ka põhiseaduslikud muudatused vajavad mõlema koja heakskiitu.
Erinevalt Liidupäevast Liidunõukogu otse ei valita, liikmed nimetatakse ametisse liidumaade valitsuste poolt. Iga liidumaa delegatsiooniks on parasjagu vastaval liidumaal võimul oleva koalitsiooni parteid. Liidunõukogu liikmeteks on tavaliselt liidumaa peaminister ja valitsuskabineti ministrid.
2022. aasta seisuga on Liidunõukogu 69-kohaline. Igale liidumaale on määratud vähemalt 3 kohta, kahe miljoni elanikuga liidumaad saavad 4, kuue miljoni elanikuga 5 ja seitsme miljoni elanikuga 6 kohta. Seega jagunevad kohad järgmiselt:
Nimetamistava kohaselt nimetatakse SPD juhitud liidumaid "A-Länder" ja CDU/CSU juhitud liidumaid "B-Länder".
Liidunõukogu president (kelleks on alati liidumaade peaministrid) vahetub igal aastal, võimu edasiandmine toimub suurema rahvaarvuga liidumaadelt väiksema suunas kuni lõpuni välja ja siis algab uuesti suurimast.
Iga liidumaa delegatsioon on kohustatud hääletama üksmeelselt. Kui liidumaa delegatsiooni hääled on vastuolus, on kõik liidumaa hääled kehtetud. Kuna koalitsioonivalitsused on tavalised, siis liidumaade delegatsioonid tihti ei osale hääletustel, kui koalitsioon ei jõua üksmeelele. Kuna kõik Liidunõukogu hääletused vajavad absoluutenamust kohtade arvu (mitte hääletajate) poolthääli (2022. aasta seisuga 35 69st), on mitteosalemine sama tulemusega kui vastu hääletamine.
Super Hot Cosmos Blues Band
Super Hot Cosmos Blues Band on Eesti ansambel.
Ansambel asutati 2013.
Lielzalve mõis
pisi|Lielzalve mõisa peahoone. Lielzalve mõis (Lielzalves muiža) on mõis Lätis Nereta piirkonnas Zalve vallas Zalves. Saksa keeles Groß-Salwen.
Sünkroonmasin
Sünkroonmasin on kolmefaasiline elektrimasin, mille rootori magnetväli liigub sama kiirusega kui staatori pöördväli (pöörlev magnetväli), seega pöörlevad need magnetväljad sünkroonselt). Rootori kui masina pöörleva osa mähised ühendatakse välisahelaga kontaktrõngaste ja neil libisevate grafiitharjade vahendusel. Et induktorimähis on keskmiselt 100 korda väiksema võimsusega kui ankrumähis, siis vooluülekande hõlbustamiseks paigutatakse rootorile harilikult induktorimähis; ankrumähis asub siis masina paigalseisaval osal – staatoril.
Lielzalve mõis
Lielzalve mõisa mainitakse esimest korda aastal 1607 kui Knaweni karjamõisa või Effernite mõisa. Effernid olidki mõisa esimesed omanikud. Aastal 1617 sai Zalvest iseseisev mõis. Aastast 1774 kuulus Zalve mõis Korffidele. Kui Venemaa keisririik Kuramaa hõivas, sai mõisa endale Platon Zubov. Pärast tema surma hakkas mõis kuuluma Šuvalovitele, jäädes nende valdusse kuni võõrandamiseni aastal 1920.
Sünkroonmasin
Sünkroonmasinat võib tööpõhimõtte poolest kasutada nii elektrigeneraatorina kui ka elektrimootorina:
Lielzalve mõis
Mõisa kahekorruseline peahoone rajati XIX sajandil. Aastail 1968–1970 kohandati seda kooli vajaduste järgi. Šuvalovite valduses oleku ajal oli mõisa peahoone kujundatud edumeelselt, nii näiteks oli majas telefonside. Kool oli majas aastatel 1922–2009. Teise maailmasõja ajal asus majas Saksa sõjaväe hospital. Kõrvalhoonetest on säilinud maakividest ait või laut. Mõisa ümbritseb XIX sajandi algul rajatud park.
Sünkroonmasin
pisi|Ühe väljepooluspaariga sünkroonmasin (südamiku keskel on skemaatiliselt näidatud  ergutusahel alalisvooluallika ja kontaktrõngastega) Sünkroonmasinad töötavad enamasti kolmefaasilises tööstussagedusega (Euroopas 50 Hz, USAs 60 Hz) elektrivõrgus. Sünkroonmasina pöörlemissagedus n on seotud vahelduvvoolu sageduse f ja induktori pooluspaaride (N–S) arvuga p:
Pooluspaare on kiirekäigulistel masinatel 1–2 (pöörlemiskiirus näiteks p = 2 korral 1500 1/min), keskmisekäigulistel 3–4 ja aeglasekäigulistel 5 või rohkem. Kiiretel masinatel on enamasti peitpoolusrootor – massiivne silinder, mille uuretes paikneb ergutusmähis (induktori mähis). Aeglasematel masinatel on väljepoolusrootor – selgelt eristuvate poolusesüdamike ja nende otstel olevate pooluskingadega.
Sünkroonmasina rootori magnetväli ja staatori magnetväli pöörlevad küll ühesuguse sagedusega, kuid generaatori magnetväli on teatud nurga – koormusnurga – võrra staatori omast ees ja mootori korral järel. Koormusnurk kasvab koos koormusega, kuid ei või ületada masina stabiilset talitlust tagavat väärtust.
Sünkroonmasinaid kasutatakse energeetikas ja tööstuses sünkroongeneraatorite, sünkroonmootoroite ja sünkroonkompensaatoritena. Viimased on olnud kasutusel pinge ja voolu vahelise faasinihke kompenseerimiseks pikkade liinidega kõrgepingevõrkudes.
Kevin Gameiro
pisi|Kevin Gameiro (2016) Kevin Dominique Gameiro (sündinud 9. mail 1987 Senlisis) on Prantsusmaa jalgpallur, kes mängib ründajana Prantsusmaa kõrgliiga klubis RC Strasbourg.
Ta alustas Strasbourgis ka klubikarjääri. Strasbourgiga liitus ta 2004. aastal. 2005. aastal debüteeris ta klubi meeskonnas Prantsusmaa kõrgliigas. Prantsusmaa kõrgliigas on ta mänginud veel Lorienti (2008–2011) ja Paris Saint-Germaini meeskonnas (2011–2013). Hooajal 2010–11 valiti ta Lorientis mängides Prantsusmaa kõrgliiga hooaja sümboolsesse koosseisu. Hooajal 2012–13 tuli ta Paris Saint-Germainiga Prantsusmaa meistriks.
2021. aasta juulis naasis Gameiro Strasbourgi, kellega sõlmis kaheaastase lepingu.
Debüüdi Prantsusmaa jalgpallikoondises tegi Gameiro 3. septembril 2010 EM-i valikmängus Valgevene vastu. Koondisekarjääri esimese värava lõi ta 6. juunil 2011 sõprusmängus Ukraina vastu.
Timothy Snyder
pisi|Timothy D. Snyder (2019) Timothy David Snyder (sündinud 18. augustil 1969 Ohios) on Ameerika Ühendriikide ajaloolane. Tema uurimistöö keskmes on Kesk- ja Ida-Euroopa ajalugu ning holokaust.
Talbot
Talbot võib tähendada järgmist:
Timothy Snyder
Snyder sai bakalaureusekraadi Euroopa ajaloo ja politoloogia alal 1991. aastal Browni Ülikoolis ning filosoofiadoktori kraadi moodsa ajaloo alal 1995. aastal Oxfordi Ülikoolis. Ta on Yale'i Ülikooli ajalooprofessor.
La Flamengrie (Nord)
La Flamengrie on vald Põhja-Prantsusmaal Nordi departemangus Aulnoye-Aymeries' kantonis.
pisi|tühi|La Flamengrie vaade
Suud puhtaks
"Suud puhtaks" oli Eesti Televisiooni väitlussaade, milles diskuteeri saatejuhi poolt etteantud ühiskondlikul teemal. Saadet juhtis Urmas Vaino.
Saade oli eetris kolmapäeviti kahes osas: kl 20.45–21.00, jätkudes pärast "Aktuaalset kaamerat" kl 21.40–23.00.
Saatesari algas 18. jaanuaril 2017 ja lõppes 27. aprillil 2021, selle aja jooksul oli eetris 154 saadet.
Hanila raudteepeatus
Hanila raudteepeatus oli raudteepeatus Rapla–Virtsu raudteel.
See asus Hanila–Pivarootsi maantee ülesõidukoha juures, Hanila lähedal. Peatuskohas asus puust peatuseputka. Peatus asus Rapla raudteejaamast 89,7 km kaugusel.
Andrej Plenković
pisi|Andrej Plenković Andrej Plenković (sündinud 8. aprillil 1970 Zagrebis) on Horvaatia poliitik, ta on Horvaatia Demokraatliku Liidu liige. Ta on 19. oktoobrist 2016 Horvaatia peaminister.
Ta lõpetas aastal 1993 Zagrebi Ülikooli õigusteaduskonna.
Ta töötas aastast 1993 mitmesugustel postidel Horvaatia välisministeeriumis. Aastatel 2002–2005 oli ta Horvaatia missiooni asejuht Euroopa Liidu juures Brüsselis, ta juhtis poliitilise missiooni tegevuse kooskõlastamist ja arendas võrgustikutööd Euroopa Komisjoni, Euroopa Ülemkogu, Euroopa Parlamendi ja muude alaliste esindustega eri liikmesriikides.
Aastal 2011 valiti ta Horvaatia parlamendi liikmeks (Horvaatia Demokraatliku Liidu nimekirjas). Aastal 2013 (pärast Horvaatia ühinemist Euroopa Liiduga) valiti ta Euroopa Parlamendi liikmeks, ta oli Euroopa Parlamendi liige 1. juulist 2013 kuni 12. oktoobrist 2016; Euroopa Parlamendis olles kuulus ta Euroopa Rahvapartei fraktsiooni.
19. oktoobrist 2016 on ta Horvaatia peaminister.
Isiklikku
Ta on abielus ja tal on kaks last.
New Music from Estonia
"New Music from Estonia" on Eesti Muusika Infokeskuse 2006. aasta album, mis sisaldab fragmente eesti heliloojate uuemast muusikast.
Hillar Muidar Rootare
Hillar Muidar Rootare (26. aprill 1928 Tallinn – 2. oktoober 2008 Atlanta, USA) oli eesti päritolu keemik.
Elulugu
Põgenes 1944 Rootsi ja sealt 1946 USA-sse. Lõpetas 1949 Lincolni Keskkooli Jersey Citys (New Jersey, USA) ja 1952 Wagneri Kolledži New Yorgis, Ph.D. (1973, Michigani Ülikool, Ann Arbor), väitekiri "Free suface energies, heats of solution and heats of immersion of calcium apatite powders". Oli keemik mitmes koondises aastast 1957, 1966–1973 Michigani Ülikooli stomatoloogiakooli uurimisassistent ja 1973–1977 vanemuurija, 1977–1982 uurija ettevõttes Micromerities Instrument (Georgia) ja aastast 1982 ettevõttes Quantachrome (New York).
Teadustöö
Uurimisvaldkond: tehisluude saamiseks sobivad materjalid, nende paakumisprotsess, pooride suuruse jaotumise mõõtmine ja reguleerimine poorsetes materjalides. Ameerika Keemiaühingu, Sigma Xi, Ameerika Metallide Ühingu jm liige. Üle 40 teadustrükise.
St. Landry vald
St. Landry vald (St. Landry Parish) on 2. järgu haldusüksus (maakond) Ameerika Ühendriikides Louisiana osariigis.
Valla halduskeskus on Opelousas.
Ajalugu
Vald moodustati 1807. aastal.
Võimalik vaid Venemaal
"Võimalik vaid Venemaal" on Eesti telekanali TV3 meelelahutuslik telesaade, milles näidatakse tõsielukaadreid Venemaal juhtunust. Saadet juhib Erkki Sarapuu.
St. Landry vald
Rahvastik
Elanike arv oli 2010. aasta rahvaloenduse järgi 83 384.
Arvestuslik rahvaarvu muutus (1. juuli seisuga) :
Artjom Mihhalkov
pisi|Artjom Mihhalkov (2017) pisi|Artjom Mihhalkov (2012)
Artjom Nikititš Mihhalkov (vene keeles Артём Никитич Михалков; sündinud 8. detsembril 1975 Moskvas) on vene filminäitleja ja filmilavastaja.
Ta on 2013. aastast Omskis igal aastal toimuva Rahvusliku debüütfilmide festivali Dviženije president. 2016. aastal näidati festivalil konkursiväliselt tema debüütfilmi. Mihhalkov on mänginud enam kui 25 mängufilmis.
Elukäik
Ta õppis aastatel 1992–1993 Ameerika kolledžis Itaalias. 1993. aastal astus ta Üleliidulise Riikliku Kinematograafia Instituuti režii erialale. Oli 1990. aastate teisel poolel Nikita Mihhalkovi filmi "Siberi habemeajaja" režissööri assistent (filmivõtted kestsid kolm aastat, ekraanile jõudis film 1998. aastal). Koostöös Ilja Hržanovskiga valmis tal 1999. aastal 11-minutiline lühifilm "Peatus", mis võitis mitu auhinda, sealhulgas Moskvas toimuval üliõpilasfilmide ja debüütfilmide festivalil Püha Anna ning Kiievi rahvusvahelisel filmifestivalil Molodist.
2000. aastate alguses asutas Mihhalkov filmiettevõtte Kinodom, mis toodab muusika- ja reklaamklippe ning dokumentaalfilme. Aastatel 2014–2015 juhtis ta telekanalil OTR telesaadet "Kinodviženije".
2016. aastal lõi Mihhalkov seoses isa Nikita Mihhalkovi 70 aasta juubeliga dokumentaalfilmi "Kas on keeruline olla Mihhalkov?".
2016. aastal valmis tema esimene täispikk mängufilm – komöödiasugemetega melodraama "Stavka na ljubov".
Aosta lennujaam
Valle d'Aosta Corrado Gexi maakondlik lennujaam (Aeroporto regionale della Valle d'Aosta "Corrado Gex"; prantsuse keeles Aéroport régional de la Vallée d'Aoste "Corrado Gex") on lennujaam Itaalias Valle d'Aosta maakonnas Saint-Christophe'i omavalitsusüksuse territooriumil, umbes 2 kilomeetrit Aosta keskusest idas. Lennujaamale on antud poliitiku ja lenduri Corrado Gexi nimi (prantsuspäraselt Conrad Gex).
Aosta lennujaam on Valle d'Aosta maakonna ainus lennujaam.
Will Lee
Will (õieti William) Lee (6. august 1908 Brooklyn – 7. detsember 1982 New York) oli Ameerika Ühendriikide näitleja.
Tekstikriitika
Tekstikriitika alusküsimus on: "Kas kasutatav tekst on sama, mille autor kirjutas?"
Enne trükikunsti leiutamist tuli kõik raamatud paljundada käsitsi. Kirjateose "väljaande" teostas rühm ümberkirjutajaid, kes kirjutasid ettelugemise järgi. Vead olid sel puhul paratamatud ning sageli tehti erinevates käsikirjades erinevad vigu. Palju sõltus kirjutusmaterjali vastupidavusest. Kõige odavamat "paberit" tehti papüüruse roost. Kallim oli töödeldud vasikanahk e pärgament.
Umbes 2. sajandil m.a.j võeti kasutusele köidetud käsikiri e koodeks. Koodeksi saamiseks murti papüüruselehed kokku ja õmmeldi kokku. Sama võis teha pärgamendiga. Rullraamatute ja koodeksite kiri oli jaotatud ühtlastesse, 5–7 cm laiustesse tulpadesse. Sel ajal kasutatud kreeka kiri sarnaneb meie suurtähtkirjaga, kus puuduvad kirjavahemärgid ja sõnavahed.
Ihaste sild
Ihaste sild on raudbetoonsild Tartu linna kagupiiril. See viib üle Emajõe, ühendades Ihaste ja Ropka tööstusrajooni. Sild on üks osa Tartu Idaringteest, mille valmimistähtaeg oli 2015. aasta aprill, kuid sild avati liikluseks ennetähtaegselt 2. veebruaril 2015.
Linnuriik
Linnuriik on Rakvere linnaosa, mis asub linna piiri ääres, kaguosas. Rakvere Majaomanike Seltsi määratud Linnuriigi linnaosavanem on Tiina Kompus.
Ihaste sild
2014. aasta algul korraldasid Tartu linnavolikogu ja Tartu Postimees sillale nimekonkursi. Algselt pakkus linna geodeesiateenistus silla nimeks Ringtee sild, kuid konkursi järel otsustas linn eelistada nime Ihaste sild. Ihaste nime toetas 83 konkursil osalejast 32.
Gavrilov-Jami rajoon
Gavrilov-Jami rajoon (vene keeles Гаврилов-Ямский район) on 2. järgu haldusüksus (munitsipaalrajoon) Venemaal Jaroslavli oblastis, asudes oblasti idaosas. Rajooni keskus on Gavrilov-Jami linn.
Ihaste sild
Silla kogupikkus on 400 meetrit, millest Emajõe kohale jääb 90-meetrise avaga lõik. Ülejäänud sillaosa rajati kahele poole jõge Ropka-Ihaste luha kohale. Emajõe kohal on silla kogulaius 15,5 meetrit. Sillal on 1+1 sõidurajaga sõidutee, sellest ühel pool nelja meetri laiune kergliiklustee. Ihaste sillale paigaldati 1,4 m kõrgused läbipaistvast materjalist müratõkked, kahe keskmise samba juurde ehitati vaateplatvormid. Silla ehitas Eesti ettevõte K-Most.
Linnuriik
Ajalugu
Rakvere Linnuriigi linnaosa on kujunenud välja 20. sajandi lõpuosas, mil piirkonda ehitati rohkesti ühepereelamuid.
Gavrilov-Jami rajoon
Rajoon piirneb põhjas Jaroslavli ja Nekrassovskoje rajooniga, idas Kostroma oblastiga, kagus Ivanovo oblastiga, lõunas ja läänes Rostovi rajooniga ning loodes Borissoglebski rajooniga.
Linnuriik
Ajalugu
Linnuriigi esimene tänav oli Tedre tänav.
Bad Apples
Bad Apples on Eesti indie-ansambel.
Linnuriik
Tänavaid
Kajaka
Ihaste sild
Rahvahääletusel valiti Ihaste sild Tartu aasta teoks 2015.
Gavrilov-Jami rajoon
Haldusjaotus
Gavrilov-Jami rajoonis on 196 asustatud punkti, mis kuuluvad ühe (Gavrilov-Jami) linna ja nelja külaasunduse koosseisu.
Linnuriik
Tänavaid
Kauri
Ihaste sild
Eesti Betooniühing valis Ihaste silla aasta betoonehitiseks 2015, põhjendades seda uue tehnoloogia, kvaliteetsete insenerilahenduste, looduskaitselisi kaalutlusi arvestava ning meeldiva välislahendusega. Konkursižürii kirjutas otsuse kommentaaris: "Eriliseks teeb silla see, et ta asub nii vertikaalselt kui ka horisontaalselt kõvera peal, pakkudes sellega korraliku väljakutse nii projekteerijale kui ka ehitajale. Betoonarhitektuuri kõverused ja kumerused kogu silla ulatuses koos vaateplatvormide ja trepiga demonstreerivad ehedalt betooni kui struktuurmaterjali eeliseid." Žürii esimees Aadu Kana tõstis esile DOKA mobiilset rippraketise süsteemi, mida silla 90 meetri pikkuse peaava katmisel kasutati Baltimaades esmakordselt: "Varasemalt ei ole Baltikumis sellises mahus konsoolse valuna rajatisi ehitatud. Selle tehnoloogia kasutus võimaldas efektiivset ja ökonoomset teostust silla peaava ehitusel üle Emajõe, rääkimata ehituskoormuse mõju vähendamisest keskkonnale ja mõlemal pool silda asuvatele Natura aladele."
Linnuriik
Tänavaid
Kotka
Kuldnoka
Kure
Metsise
Peoleo
Rähni
Räägu
Tedre
Tuvi
Västriku
Ööbiku
Laine Pant
Ta omandas keskhariduse Eesti Noorsoo Kasvatuse Seltsi tütarlaste gümnaasiumis. Aastatel 1930–1935 õppis ta Tartu Ülikooli põllumajandusteaduskonnas. Sügisel 1930 astus ta Eesti Naisüliõpilaste Seltsi ja Akadeemilise Põllumajandusseltsi liikmeks. Ta on õppinud ka Tartu Ülikooli õigusteaduskonnas.
Aastatel 1935–1938 töötas ta ajakirja Agronoomia toimetuses. Aastal 1938 jätkas ta õpinguid Saksamaal toiduainete konserveerimise alal. Aastatel 1938–1940 töötas ta Kodumajanduskoja nõunikuna, 1941–1944 Jõgeval Uku veskite juhatajana.
Aastal 1944 siirdus ta Saksamaale, aastal 1944 Saksamaalt Kanadasse. Aastatel 1949–1977 töötas ta Torontos toiduainetööstuses (Campbell Soup'i firmas) kvaliteedikontrolli labori juhatajana.
Isiklikku
Tema vanemad olid Ants ja Maria Silvere. Aastal 1936 abiellus ta Siegfried Pandiga.
Hiietammik
Hiietammik on mitme loodusliku pühapaiga nimi Eestis:
Tartu Ülikooli loodusmuuseum
pisi|Tartu Ülikooli loodusmuuseumi püsinäitus Tartu Ülikooli loodusmuuseum on Tartu Ülikooli struktuuris tegutsev loodusloomuuseum, mis loeb oma tegevuse alguseks 1802. aastat, millega see on Eesti vanim muuseum.
Loodusmuuseumi koosseisu kuuluvad geoloogia-, zooloogia-, botaanika- ja mükoloogiakogu, näituste ja loodushariduse osakond ning elurikkuse informaatika ja digiarhiivide töörühm. 2014. aastal liideti Tartu Ülikooli botaanikaaed ja loodusmuuseum üheks asutuseks (Tartu Ülikooli loodusmuuseum ja botaanikaaed).
Muuseum tegutseb Tartus aadressil Vanemuise 46.
Alates 2005. aastast on asutuse direktor Urmas Kõljalg.
Loodusmuuseumi elurikkuse informaatika ja digiarhiivide töörühm arendab infosüsteemi PlutoF.
Ajalugu
pisi|Vanemuise 46 õppehoone valmis 1914. aastal, kuid muuseum sai sisse kolida alles 1921. aastal Tartu Ülikooli loodusmuuseum sai alguse ülikooli looduskabinetist ehk loodusmuuseumist (Naturalien Cabinet ehk Akademische Naturhistorische Museum), mis kuulus loodusteaduste professori alluvusse. Esimese loodusteaduste professorina nimetati 12. veebruaril 1802 ametisse doktor Gottfried Albrecht Germann Volmarist. Muuseumi asutamispäevaks loetakse 25. märtsi (uue kalendri järgi 6. aprilli) 1802, mil Tartu Ülikooli saabus esimene suurem looduslooline kollektsioon: suurvürst Konstantin Pavlovitši raamatute ja naturaalide kogu 11 kastis.
Tartu Ülikooli Loodusmuuseumi suurima eksponaadi, kääbusvaala skeletti kinkis muuseumile 1933. aastal ühe Eesti kalalaeva meeskond, kelle võrku kääbusvaal Islandi lähistel sattus, et vaala luid rasvast ja lihast puhastada hoiti luustikku aasta Raadi mõisapargi tiigis. Eksponaat avati lõplikult 1940. aastal. .
Aastatel 2005–2013 moodustasid loodusmuuseum, kunstimuuseum ja ülikooli ajaloo muuseum ühe asutuse (Tartu Ülikooli Muuseumid). Loodusmuuseumi koosseisu kuulusid aastatel 2005–2018 geoloogia-, zooloogia- ning botaanika ja mükoloogia muuseum. Geoloogia- ja zooloogiamuuseum kuulusid kokku ka aastatel 1976–1992.
2017. aasta 14. juulil koorus Tartu Ülikooli loodusmuuseumi inkubaatoris Eestis esmakordselt kuningpüütoni munadest esimene maopoeg.
Väljapanekud
pisi|[[Metssiga|Metssea topis]] Aastatel 2012–2013 uuendati muuseumi väljapanekut. Soklikorrusel asuvad kogude hoidlad varustati tänapäevase mööbliga, samuti loodi töökohad külalisuurijate tarbeks. Uued hoiutingimused said zooloogiamuuseumi osteoloogiline ehk luudekogu, entomoloogiakogu, imetajate ja lindude nahad ning geoloogiamuuseumi kivimid, mineraalid ja kivistised.
16. jaanuaril 2016 avas muuseum uue püsinäituse "Maa. Elu. Lugu" ning kaks õppeklassi. Uus püsinäitus kajastab Maa ja selle elustiku arengu ajalugu. Eksponaatide seas on näiteks Devoni ajastu rüükala, Eesti esimene šaakal ja Tartu meridiaanil asuvaid kooslusi kujutavad dioraamid. Elavnurgas on esindatud saare-roninastik, punapõlv-tarantel ja roheleeguan.
KeyBank Center
thumb|KeyBank Center (2021) KeyBank Center on mitmeotstarbeline siseareen, mis asub USA-s New Yorgi osariigis Buffalos.
Algselt oli spordihalli nime Marine Midland Arena, hiljem on see kandnud veel selliseid nimesid nagu HSBC Arena ja First Niagara Center. Spordihalli ehitust alustati 1994. aastal ja see avati 21. septembril 1996. Alates 1996. aastast on KeyBank Center National Hockey League'i (NHL) jäähokiklubi Buffalo Sabresi koduhall. KeyBank Center asendas Sabresi endise koduhalli Buffalo Memorial Auditoriumi, kus meeskond mängis aastatel 1970–1996. Lisaks on KeyBank Center National Lacrosse League'i (NLL) klubi Buffalo Banditsi koduhall.
KeyBank Center on New Yorgi osariigi lääneosa suurim spordihall, kus on 19 070 istekohta. See asendas Sabresi endise kodu, Buffalo Memorial Auditoriumi, kus meeskond mängis aastatel 1970–1996.
Markus Lauridsen
Markus Holton Lauridsen (sündinud 28. veebruaril 1991 Gentoftes) on Taani jäähokimängija, kes mängib kaitsjana Rootsi kõrgliiga klubis Malmö Redhawks.
Aastatel 2010–2012 mängis ta United States Hockey League'i klubis Green Bay Gamblers. Hooaja 2012–13 esimeses pooles mängis ta Central Hockey League'i klubis Denver Cutthroats. Seejärel liitus ta American Hockey League'i klubiga Lake Erie Monsters, kus mängis kuni hooaja 2014–15 lõpuni.
Hooajal 2015–16	mängis Lauridsen Rootsi esiliiga klubis AIK IF, hooajal 2016–17 Rootsi kõrgliiga klubis Leksands IF ja hooajal 2017–18 Saksamaa kõrgliiga klubis EHC München. 2018. aastal tuli ta Müncheniga Saksamaa meistriks. Aastatel 2018–2020 mängis ta Rootsi kõrgliigas kaks hooaega HV71 ridades. Seejärel liitus ta Redhawskiga.
Taani jäähokikoondise koosseisus osales Lauridsen jäähoki maailmameistrivõistlustel esimest korda 2013. aastal.
Tema vanem vend Oliver Lauridsen on samuti jäähokimängija.
Nobuyuki Katō
Nobuyuki Katō (jaapani keeles 加藤 信幸 Katō Nobuyuki; sündinud 2. jaanuaril 1920) on Jaapani endine jalgpallur, poolkaitsja.
Koondisekarjäär
Jaapani jalgpallikoondises mängis ta 1951. aastal 1 mängu.
Krišjānis Berķis
Krišjānis Berķis (26. aprill 1884 – 29. juuli 1942) oli Läti sõjaväelane (kindral).
1940. aasta 6. aprillist kuni 20. juunini oli ta Läti kaitseminister.
Pärast Läti okupeerimist Nõukogude Liidu poolt läks ta pagulusse Soome, kuid pöördus sealt varsti tagasi. 30. septembril 1940 deporteeriti ta Vene NFSV-sse. Krišjānis Berķis arreteeriti 23. juunil 1941, suri Permi vangla haiglas 1942. aasta juulis.
Frasnoy
Frasnoy on vald Põhja-Prantsusmaal Nordi departemangus Aulnoye-Aymeries' kantonis.
A Little Bit Longer
"A Litter Bit Longer" on Jonas Brothersi laul, mille kirjutas Nick Jonas.
Laul räägib tema tunnetest seoses tal hiljuti diagnoositud diabeediga.
Miguel Ángel Moratinos Cuyaubé
pisi|Miguel Ángel Moratinos Cuyaubé (2007) Miguel Ángel Moratinos Cuyaubé (sündinud 8. juunil 1951 Madridis) on Hispaania diplomaat, jurist ja poliitik.
Aastatel 2004–2010 oli ta Hispaania välis- ja koostööminister.
2007. aastal anti talle Maarjamaa Risti I klassi teenetemärk.
Jaakobus
Jaakobus on mehenimi.
Uues Testamendis on neli Jaakobust.
Eesti heliloojad II
"Eesti heliloojad II" on Eesti Raadio 2002. aastal ilmunud album eesti heliloojate muusikaga.
Wakizashi
pisi|Wakizashi pisi|Wakizashi Wakizashi (jaapani keeles 脇差) on traditsiooniline lühikese teraga Jaapani mõõk (nihontō).
Wakizashi on traditsiooniliselt 1–2 shaku (30,3–60,6 cm) pikkune, jäädes pikkuselt lühema tantō (pistoda) ja pikema daitō (pikkmõõk) vahele. Pikemaid wakizashisid nimetati vastavalt ō-wakizashideks ja lühemaid kō-wakizashi'deks.
Wakizashi'sid kasutasid tagavaramõõgana sõdalasaristokraatidest samuraid, kuid seda oli lubatud kanda ka talupoegadel ja kaupmeestel, kes pikemaid mõõku (sh katanat) kanda ei tohtinud.
Talbot (ansambel)
Ansambel asutati 2003.
Ansambli moodustavad Magnus Andre (bass, süntesaaator ja vokaal) ja Eugene Mikhaylov (trummid, vokaal).
Genovaitė Sabaliauskaitė
Genovaitė Sabaliauskaitė (2. aprill 1923 Kaunas – 23. juuni 2020 Mannheim, Saksamaa) oli leedu balletitantsija, ballettmeister ja koreograaf.
Ta õppis aastatel 1934–1938 Kaunase balletistuudios. Hiljem täiendas end Leningradis Agrippina Vaganova ja Galina Ulanova juures. Aastatel 1944–1965 oli ta juhtivaid soliste Leedu NSV Riiklikus Ooperi- ja Balletiteatris, seejärel jätkas samas peaballettmeistrina (1965–1968).
Aastatel 1970–1971 töötas Sabaliauskaitė Santiagos Tšiili Rahvusballetis ballettmeistrina. Pärast naasmist Leedusse töötas balletipedagoogina. Alates 1978. aastast elas Saksamaal, kus ka suri 97 aasta vanuses. pisi|60px|
St. Martini vald
St. Martini vald (St. Martin Parish) on 2. järgu haldusüksus (maakond) Ameerika Ühendriikides Louisiana osariigis.
Rahvastik
Elanike arv oli 2010. aasta rahvaloenduse järgi 52 160.
Arvestuslik rahvaarvu muutus (1. juuli seisuga) :
Beergrass
Beergrass oli Eesti ansambel. Ansambel asutati 1989. aastal Tallinnas.
Koosseis
Ansamblis on teiste seas kaasa teinud
Lockheed Martin X-59 QueSST
pisi|X-59 QueSST Lockheed Martin X-59 QueSST on ainulaadne eksperimentaallennuk, mida arendatakse lendamiseks ülehelikiirusel, kuid seejuures tekitades väga vaikseid lööklaineid. X-59 arendusmeeskond töötab Skunk Works asutuses Californias ning nad tegutsevad NASA Low-Boom Flight Demonstrator projektis. Lennuki eisalgne disain algas 2016. aasta veebruaris plaaniga teha 2022. aastal esimesed lennukatsed. Lennuki eeldatav kruiisikiirus on 1500 km/h või 1,42 Machi.
Eesmärk
X-59 QueSST’i suurim eesmärk on olla õppematerjal ja tõestus, et ülehelikiirusel toimuvad lennud võivad taas olla osa inimeste igapäevaelust. Ülehelikiirusel lendavad õhusõidukid tekitavad väga valju kõlaga lööklaineid, mis on maa peal olevatele inimestele ebameeldiv. Selletõttu on keelustatud nende kasutamine kommertseesmärgiga maismaa kohal. X-59 saadud teadmised ja tõestused kaotavad eelduste kohaselt senised piirangud ning asendavad need helitasemel põhineva limiidiga. Prognooside põhjal saab olema X-59 helirõhutase 70 – 80 dB, mis on võrreldav auto ukse sulgumisega. Tavapärased ülehelikiirusel lendavad õhusõidukid, näiteks hävitajad, tekitavad 200 dB lähedast müratase.
Disain
X-59 lennuk on disainitud 99,6 jala (30,4 m) pikkuseks ning selle tiivaulatus saab olema 29,6 jalga (9,0 m). Telikute vahe on 17,5 jalga (5,3m) ning massikese asub põhitelikust umbes ühe jala (0,3 m) võrra nina pool.
Õhusõiduki täismass on 25 000 naela (11 340 kg), millest tühimassiks on 14 990 naela (6799 kg). Seega kandevõime jääb alla 10 000 naela, millest 8700 naela (3946 kg) on kütus ja maksimaalne kasulik kaal 600 naela (272 kg).
Bob McGrath
pisi|Bob McGrath Bob McGrath (sünninimi Robert Emmet McGrath; 13. juuni 1932 Ottawa, Illinois – 4. detsember 2022) oli Ameerika Ühendriikide näitleja.
Lockheed Martin X-59 QueSST
Disain
Jõuallikaks on valitud üks GE F404 mootor, mille tõukejõud on hinnanguliselt 17 700 – 19 000 naela (8030 – 8620 kg).
X-59 deltatiivad on suured ja ühtsustatud, mis vähendab osade arvu ja tootmiskulusid. Lennuki tagaosas asub tavapärane saba, mis vähendab allahelikiiruse lendude komplikatsioone. Nina on väga pikalt väljaulatuv, mis vähendab eesmisi lööklaineid. Piloodi nähtavus tuleb XVS/EFVS süsteemi kaudu ja lennukil puudub aken, kust tavapärase lennuki puhul lendur välja näeb.
TAP
TAP võib tähendada järgmist:
56 (Tallinna bussiliin)
Tallinna bussiliin 56 sõitis Seli asumi ja kesklinna (Estonia bussipeatuse) vahel. Liini teenindas Tallinna Linnatranspordi AS ning liiklus toimus tööpäeviti. Bussiliin oli ekspressliin.
Bussiliin nr 56 liideti expressbussiliiniga nr 46.
Linnuse tee (täpsustus)
Linnuse tee on tänav mitmes Eesti asulas:
Taavi Peterson & Üdi
Taavi Peterson & Üdi on Eesti ansambel, mida juhib Taavi Peterson.
Ansambel asutati 2000. aastate lõpus.
Ažvintis
Ažvintis on järv Leedus Ignalina rajoonis.
Järv asub Salakasest umbkaudu 9 kilomeetrit lõunas ja jääb merepinnast 164,8 meetri kõrgusele. Ažvintis asub jääajal tekkinud lohus. Kaldajoon on looklev. Kaldad on loodes ja lõunas kõrged, mujal madalad, kohati ka soostunud. Lõunas ja läänes on kaldad metsased. Kaldajoone pikkus on 10.87 kilomeetrit. Järves asuvad kaks saarekest pindaladega 0,11 ha ja 0,07 ha.
Järvest voolab välja oja, mis suubub Sugardase järve, mille veed suubuvad omakorda Dysnai järve. Ažvintisesse suubub neli nimetut oja, neist üks algab Ažvintaitise järvest. Küladest jäävad järve kaldale Švedriškės, Ažvinčiai, Margavonė ja Jakėnai.
Järve nimi tuleneb eesliitest až- ja tüvest *ven(t), mis tähendab painutatut.
Hiitemägi
Hiitemägi on mitme Eesti loodusliku pühapaiga nimi:
Loretta Long
Loretta Mae Long (sünninimi Loretta Mae Moore; sündinud 4. oktoobril 1938 Paw Paw's Michiganis) on Ameerika Ühendriikide näitleja ja laulja.
Chicago Eesti Maja
Chicago Eesti Maja on eestlaste kultuurimaja ja kogunemiskoht Chicagos.
Maja asub aadressil 14700 Estonian Ln. Riverwoods, IL 60015-3553.
Majas tegutseb eesti kool, kus õppetöö toimub sagedusega kahel pühapäeval ühes kuus. Maja haldab eesti luteri kirikut, kus jumalateenistus toimub ühe korra kuus.